# Juan Dalmau Ramírez

Juan Dalmau Ramírez (San Juan, 23 de juliol de 1973) és un advocat i polític porto-riqueny. El 2012 fou candidat a governador de Puerto Rico amb el Partit Independentista Porto-riqueny.

## Biografia

Juan Dalmau Ramírez es va graduar al Colegio Católico Notre Dame de Caguas. El 1995 es llicencià per la Universitat de Puerto Rico (UPR) en Ciències polítiques i tres anys després obtingué el Juris Doctor. El 2000, Juan Dalmau obtingué el títol d'advocat a l'escola de dret de la Universitat Harvard. El 2 de juliol de 2000 va ser arrestat al costat d'altres 130 militants del Partit Independentista Porto-riqueny, per haver realitzat actes de desobediència civil en terrenys restringits per la Marina dels Estats Units d'Amèrica a l'illa de Vieques. Va estar-se trenta-tres dies a la presó.
Juan Dalmau també va exercir de professor de dret, abans de política. Ha estat assessor legislatiu del senador Manuel Rodríguez Orellana i Fernando Martín. A partir de 2003, Juan Dalmau va ocupar els càrrecs de Comissionat Electoral del Partit Independentista Porto-riqueny a la Comissió Estatal d'Eleccions i el de Secretari General del Partit. El 23 d'octubre de 2011, va ser ratificat per l'Assemblea General de la col·lectivitat com a candidat a Governador. En les eleccions de 2012 a governador va aconseguir el tercer lloc amb 47.331 vots, darrere dels candidats Alejandro García Padilla i Luis Fortuño.
El 13 de desembre de 2015 fou ratificat, al Centre de Belles Arts de Caguas, com a candidat del Partit Independentista a senador per acumulació per les eleccions de 2016, juntament amb els seus companys de partit, Hugo Rodríguez pel lloc de Comissionat Resident a Washington DC, Denis Márquez Lebrón per la Cambra de Representants per acumulació i Maria de Lourdes Santiago candidata a governadora.
Juan Dalmau és candidat a governador a les eleccions generals de 2024. Juan Dalmau presenta en el seu programa de 2024, un programa per al benestar animal, és el primer candidat, a Puerto Rico, que té en el seu programa, el benestar animal.
Juan Dalmau vol lluitar contra els avantatges fiscals per als rics que arriben a Puerto Rico.

## Referències

* 1 2 3 «Juan Dalmau: Candidato a Gobernador por el PIP». WAPA-TV, Decisión 2012 [San Juan, Puerto Rico] [Consulta: 24 agost 2015].
* ↑ «Dalmau: El pueblo repudia a la administración actual», 04-11-2014. [Consulta: 24 agost 2015].
* 1 2 «Juan Dalmau Ramírez». Ballotpedia, 05-10-2024 [Consulta: 5 octubre 2024].
* ↑ «Review: FBI killing of Puerto Rican militant justified». Sun Journal (Lewiston) p. A7. (Associated Press), 10-08-2006. [Consulta: 24 agost 2015].
* ↑ Manuel Alvarez Rivera «Elecciones Generales y Referéndum de 2012». Elecciones en Puerto Rico [Consulta: 24 agost 2015].
* ↑ Banucchi, Rebeca «Ratifican candidatura de María de Lourdes Santiago». El Nuevo Día, 13-12-2015 [Consulta: 24 desembre 2015].
* ↑ «Juan Dalmau propone registro de mascotas con microchips para abordar la sobrepoblación animal». El Nuevo Día, 05-10-2024 [Consulta: 5 octubre 2024].
* ↑ Méndez Delgado, Victoria «Juan Dalmau detalla su propuesta para el bienestar de los animales». El Volcero, 05-10-2024 [Consulta: 5 octubre 2024].
* ↑ Wyss, Jim «Lawyer Vowing to Scrap Perks to the Rich Upends Puerto Rico Vote». Bloomberg, 28-10-2024 [Consulta: 30 octubre 2024].